คาดสัปดาห์หน้าหุ้นไทยเคลื่อนไหวกรอบแคบ
กสิกรไทยคาด หุ้นไทยสัปดาห์หน้าเคลื่อนไหวกรอบแคบจับตา&nbsp; ปัจจัยหนี้ยุโรป -การเมือง
28 พ.ค. 2554

กสิกรไทยคาด หุ้นไทยสัปดาห์หน้าเคลื่อนไหวกรอบแคบจับตา  ปัจจัยหนี้ยุโรป -การเมือง
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด คาดการณ์แนวโน้มหุ้นไทยสัปดาห์หน้า ระหว่างวันที่ 30 พ.ค.-3 มิ.ย. 2554เคลื่อนไหวในกรอบแคบ ซึ่งขึ้นอยู่กับปัจจัยภายนอกประเทศ โดยเฉพาะสถานการณ์ปัญหาหนี้ในยุโรป ปัจจัยที่ต้องติดตาม ได้แก่ ทิศทางราคาพลังงานและสินค้าโภคภัณฑ์ในตลาดโลก การเมืองในประเทศ
ตลอดจน การรายงานตัวเลขเศรษฐกิจและเงินเฟ้อโดยธปท.และกระทรวงพาณิชย์ รวมถึงผลการประชุม กนง. ตลอดจนการรายงานตัวเลขเศรษฐกิจสหรัฐฯ อาทิ ดัชนีราคาที่อยู่อาศัย และเครื่องชี้วัดการจ้างงาน ทั้งนี้ บริษัทหลักทรัพย์กสิกรไทย จำกัด คาดว่า ดัชนีจะมีแนวรับที่ 1,053 และ 1,034 จุด ขณะที่แนวต้านคาดว่าจะอยู่ที่ 1,093 และ 1,113 จุด ตามลำดับ